b'\n_START_ARTICLE_\nEshatologija\n_START_PARAGRAPH_\nEshatolog\xc3\xadja (gr\xc5\xa1ko: \xce\xad\xcf\x83\xcf\x87\xce\xb1\xcf\x84\xce\xbf\xcf\x82[\xc3\xa9shatos] = zadnji, -\xce\xbb\xce\xbf\xce\xb3\xce\xb9\xce\xb1[-logia] = veda, znanost) je nauk o zadnjih ciljih \xc5\xbeivljenja in sveta, o poslednjih stvareh, to je o smrti oziroma koncu ter sodbi in kon\xc4\x8dni usodi \xc4\x8dloveka in sveta. Eshatologija je del teologije in filozofije. V mnogih verstvih je konec sveta dogodek v prihodnosti, ki je prerokovan v svetih spisih ali v narodopisju. \xc5\xa0ir\xc5\xa1e lahko eshatologija vsebuje sorodne predstave o odre\xc5\xa1eniku, odre\xc5\xa1eni\xc5\xa1ki dobi, posmrtnem \xc5\xbeivljenju ali du\xc5\xa1i._NEWLINE_Gr\xc5\xa1ka beseda \xce\xb1\xce\xb9\xcf\x8e\xce\xbd[e\xc3\xb3n] pomeni starost, vek in bi morda prevod pomenil\xc2\xa0\xc2\xbbkonec veka\xc2\xab, namesto\xc2\xa0\xc2\xbbkonec sveta\xc2\xab. Razlika ima teolo\xc5\xa1ko pomembnost, saj\xc2\xa0\xc2\xbb\xc4\x8das konca\xc2\xab\xc2\xa0v mnogih verstvih pogojuje uni\xc4\x8denje planeta ali vseh \xc5\xbeivih bitij, kjer bi \xc4\x8dlove\xc5\xa1tvo pre\xc5\xbeivelo v nekak\xc5\xa1ni drugi obliki, in s tem bi se kon\xc4\x8dal trenutni\xc2\xa0\xc2\xbbvek\xc2\xab, trenutna\xc2\xa0\xc2\xbbdoba\xc2\xab\xc2\xa0obstoja, in se za\xc4\x8dela nova.'